Sosiaali- ja kriisipäivystys tarjoaa tukea myös Imatran onnettomuuden jälkipuinnissa

Myös Imatran kaupungin Nuorten palveluiden Walkers-auto on liikkeellä sunnuntaina. Auto liikkuu Imatran alueella kello 17-22 ja mukana on kriisityön ammattilaisia.

Imatralla sattui lauantai-iltana 17.8. onnettomuus nuorten mopomiitissä. Poliisitiedotteen mukaan kaksi henkilöä on loukkaantunut vakavasti. Paikalla oli useita nuoria silminnäkijöinä.

Jos olit paikalla tai onnettomuus muuten järkyttää sinua, Etelä-Karjalan hyvinvointialueen (Ekhva) sosiaali- ja kriisipäivystys tarjoaa sinulle keskustelu- ja kriisiapua ympäri vuorokauden numerosta 040 651 1828.

Lisäksi Imatran kaupungin Nuorten palveluiden Walkers-auto on liikkeellä poikkeuksellisesti myös sunnuntaina. Auto liikkuu Imatran alueella kello 17-22 ja mukana on kriisityön ammattilaisia.

Lisäksi Lappeenrannan kaupungin nuorisopalvelut ovat avoinna tänään sunnuntaina klo 16-19 myös Joutsenon Rientolassa.

Lisätietoja Ekhvan palveluista medialle:

Viestintäjohtaja Liisa Hupli-Oinonen, p. 040 182 1970.

Tiedotetta on päivitetty 18.8.2024 klo 14:03, lisätty tieto Walkers-autosta ja Joutsenon tukipalveluista.